b'\n_START_ARTICLE_\nHerbert Mitgang\n_START_SECTION_\nVia\xc8\x9ba\n_START_PARAGRAPH_\nN\xc4\x83scut \xc3\xaen Manhattan, el a absolvit studii de drept la St. John\'s University. A \xc3\xaenceput o carier\xc4\x83 de jurnalist \xc3\xaenc\xc4\x83 din perioada studiilor universitare, scriind articole sportive pentru The Brooklyn Eagle._NEWLINE_\xc3\x8en timpul celui de-al Doilea R\xc4\x83zboi Mondial, el a servit ca ofi\xc8\x9ber de informa\xc8\x9bii \xc8\x99i jurnalist militar.\n_START_SECTION_\nActivitatea\n_START_PARAGRAPH_\n\xc3\x8en timpul celui de-al Doilea R\xc4\x83zboi Mondial Mitgang a \xc3\xaendeplinit misiunea de corespondent militar \xc8\x99i a devenit redactor-\xc8\x99ef al edi\xc8\x9biilor de Oran-Casablanca \xc8\x99i Sicilia ale revistei Stars and Stripes. Dup\xc4\x83 r\xc4\x83zboi a fost angajat la ziarul The New York Times. \xc3\x8en cei 47 de ani de carier\xc4\x83 la ziar, el a lucrat ca redactor responsabil al sec\xc8\x9biunii de teatru a edi\xc8\x9biei de duminic\xc4\x83, a fost membru al consiliului de redac\xc8\x9biei timp de doisprezece ani, precum \xc8\x99i corespondent \xc8\x99i critic de carte p\xc3\xa2n\xc4\x83 la pensionarea sa \xc3\xaen anul 1995. Din 1964 p\xc3\xa2n\xc4\x83 \xc3\xaen 1967 Mitgang a fost asistent al pre\xc8\x99edintelui \xc8\x99i redactor executiv la CBS News \xc8\x99i a produs mai multe documentare CBS Reports. El a predat, de asemenea, cursuri de sear\xc4\x83 \xc3\xaen limba englez\xc4\x83 la City College of New York \xc3\xaen anii 1948-1949 \xc8\x99i a fost profesor invitat la Universitatea Yale \xc3\xaen perioada 1975-1976. Din 1948 p\xc3\xa2n\xc4\x83 \xc3\xaen 1949 a fost membru al comitetului executiv al Newspaper Guild of New York. El a fost un vechi membru \xc8\x99i a servit ca pre\xc8\x99edinte al Authors League Fund \xc8\x99i Authors Guild. A fost membru al Societ\xc4\x83\xc8\x9bii Istoricilor Americani \xc8\x99i de membru al Dramatists Guild of America. Mitgang a contribuit cu articole la diferite reviste, a scris mai multe romane \xc8\x99i biografii \xc8\x99i a editat mai multe c\xc4\x83r\xc8\x9bi. Lucr\xc4\x83rile sale se afl\xc4\x83 \xc3\xaen colec\xc8\x9bia Bibliotecii Publice din New York._NEWLINE_Mitgang a fost unul dintre principalii reclaman\xc8\x9bi \xc3\xaen cazul "Authors Guild vs. Google" (2005), al c\xc4\x83rui scop era de a preveni compania Google s\xc4\x83 furnizeze un index de c\xc4\x83utare complet al literaturii existente.\n_START_SECTION_\nFamilie\n_START_PARAGRAPH_\nMitgang a fost c\xc4\x83s\xc4\x83torit cu Shirley (n. Kravchick), cu care a avut un fiu, Lee, \xc8\x99i dou\xc4\x83 fete: Estera, care a murit \xc3\xaen 2007, \xc8\x99i Laura.\n_START_SECTION_\nMoartea\n_START_PARAGRAPH_\nMitgang a murit \xc3\xaen urma unor complica\xc8\x9bii cauzate de pneumonie.'